Na temelju članka 35. stavka 2. zakona o lokalnoj i područnoj (regionalnoj) samoupravi i (»Narodne novine«, br. 33/0., 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 5/20 - pročišćeni tekst, 8/20, 2/21 i 3/21 – pročišćeni tekst) Općinsko vijeće Općine Vladislavci na 3. sjednici održanoj dana 05. srpnja 2021. godine donosi

**O D L U K U**

**o radnom vremenu Jedinstvenog upravnog odjela Općine Vladislavci**

**Članak 1.**

Ovom Odlukom ureduje se radno vrijeme Jedinstvenog upravnog odjela Općine Vladislavci (dalje: Jedinstveni upravni odjel), te raspored radnog vremena tijekom tjedna i radnog dana, uredovni dani, vrijeme za rad sa strankama i druga pitanja u vezi s radnim vremenom.

**Članak 2.**

U Jedinstvenom upravnom odjelu radno vrijeme traje 40 sati tjedno, od ponedjeljka do petka po osam (8) sati dnevno.

Dnevno radno vrijeme je u sve radne dane od 07.00 do 15.00 sati.

**Članak 3.**

U Jedinstvenom upravnom odjelu službenici primaju stranke svakim radnim danom od 07.30 do 14.30 sati, te se u isto vrijeme omogućuje savjetovanje stranaka telefonskim putem. Stranke mogu svakodnevno uputiti upit na službeni e-mail Općine Vladislavci: vladislavci.tajnik@gmail.com na koji će se odgovoriti u što kraćem roku.

**Članak 4.**

Dnevni odmor službenika i namještenika tijekom radnog vremena traje 30 minuta.

Na dnevni odmor službenici i namještenici Jedinstvenog upravnog odjela odlaze u smjenama u vremenu od 10.00 do 11.30 sati, tako da za vrijeme dnevnog odmora u zgradi Općine uvijek ostaje dio službenika.

**Članak 5.**

lznimno, od odredaba članaka 2., 3. i 4. ove Odluke, ovisno o potrebama, za pojedine službenike i namještenike može se pojedinačnim aktom čelnika tijela odrediti i drugačiji raspored tjednog radnog vremena i primanja stranaka te dnevni odmor službenika i namještenik.

**Članak 6.**

Obavijest o radnom vremenu utvrđenom ovom Odlukom oglasiti će se na oglasnoj ploči, ulaznim vratima i na web stranici Općine Vladislavci.

**Članak 7.**

Ova Odluka stupa na snagu osmog dana od dana objave u „Službenom glasniku“ Općine Vladislavci.

KLASA: 023-01/21-01/01

URBROJ: 2158/07-1/21-02

Vladislavci,05. srpnja 2021. godine

PREDSJEDNIK

OPĆINSKOG VIJEĆA

Krunoslav Morović, v. r.